Mercedes-Benz Sprinter

Mercedes-Benz Sprinter on autotootja Mercedes-Benzi toodetav tarbesõidukite seeria. Sprinterid on valdavalt valik väikekaubikuid, raamautosid ja väikebusse.

Mercedes-Benz Sprintereid toodetakse Mercedes-Benz T 1 järglasena alates 1995. aastast.

 Põlvkonnad 

 Esimene põlvkond (W901-W905, 1995–2006) 
Esimene põlvkond asendas Mercedes-Benz T1 ja oli loodud koostöös Volkswageniga, olles aluseks ka teise põlvkonna Volkswagen LT-le. Auto oli turul tuntud oma suure kandevõime ja kaasaegse disaini poolest.

 Teine põlvkond (NCV3 / W906, 2006–2018) 
Teine põlvkond oli suurem, pakkudes senisest enam konfiguratsioonivalikuid ning seda müüdi ka Ameerika Ühendriikides Dodge'i ja Freightliner'i kaubamärkide all. Samuti oli see esimese Volkswagen Crafteri põlvkonna aluseks.

 Kolmas põlvkond (VS30 / W907/W910, 2018–tänapäev) 
Kolmas põlvkond tõi uuendusena valikusse esiveolise mudeli, lisaks taga- ja nelikveole. Sõiduk on varustatud kaasaegsete ühenduvus- ja juhiabisüsteemidega, keskendudes digitaalsetele lahendustele.

 Tootmine 

 Tootjad ja partnerid 
Aastate jooksul on Sprinterite tootmisega seotud olnud:
 Daimler-Benz
 DaimlerChrysler
 Daimler AG
 Volkswagen AG (koostööpartner)

 Tehased 
Mercedes-Benz Sprintereid komplekteeritakse ja toodetakse mitmetes tehastes üle maailma:
 Daimler Vans Manufacturing, LLC (Charleston, Lõuna-Carolina, Ameerika Ühendriigid)Daimler Vans Manufacturing, LLC vaadatud 31.08.2013 (saksa keeles)
 Fujian Benz Automotive Co. (FBAC) (Hiina)Fujian Benz Automotive Co. (FBAC) vaadatud 31.08.2013 (saksa keeles)
 GAZ-i tehas Nižni Novgorodis (Venemaa)Nizhny Novgorod launches assembly of Mercedes-Benz Sprinter18.07.2013 | Source: Pravda.Ru vaadatud 31.08.2013 (inglise keeles)
 Mercedes-Benzi tehas González Catánis (Argentina)
 Mercedes-Benz Ludwigsfelde GmbH (Saksamaa)"Mercedes-Benz Ludwigsfelde GmbH" (vaadatud 31.08.201) (saksa keeles)
 Xinkai Auto Manufacture Corporation (Hiina)
 Mercedes-Benzi transporteritehases Düsseldorfis komplekteerib ligi 6600 töötajat keskmiselt 150 000 Mercedes-Benz Sprinteri tüüpi sõidukit aastas.Auto + Fuhrpark - 01.07.2013, "Erster neuer Sprinter in Düsseldorf vom Band gerollt.Mercedes-Benz startet Serienproduktion des neuen Sprinter", vaadatud 31.08.2013 (saksa keeles)

 Erimudelid 
Sprinteri mudelite valik on väga laiaulatuslik: erinevas suuruses kaubikud, erineva kabiini pikkusega raam- ja madelautod, väikebussid, politsei- ja kiirabisõidukid jmt.

 Väikebussid 
Toodetavad ja komplekteeritavad väikebussid on kuni umbes 20 reisijakohaga. Sprintereid kasutatakse nii linna-, valla-, maakonna- kui ka kaugliinidel. Eestis kasutavad Sprintereid näiteks Sarbuss, GoBus, Automen ja teised firmad.

 Kiirabi- ja politseisõidukid 
Mercedes-Benz Sprintereid ehitatakse ümber baasautodest (mitmes riigis, sh. ka Eestis kohapeal) kasutamiseks ka kiirabi- ja politseisõidukite ning reanimobiilidena. Eestis on levinuim kiirabisõidukimudel Mercedes-Benz Sprinter 319 CDI.Regionaalhaigla võtab kasutusse kolm uut kiirabiautot, 20.02.2012 vaadatud 31.08.2013"Eestis toodetud kiirabi pälvis Saksamaa erialamessil positiivset tähelepanu" vaadatud 31.08.2013Tiit Reinart, "Silwi Autoehitus ehitab kiirabiautosid", 06.04.2004 vaadatud 31.08.2013

 Vaata ka 
 Mikrobuss ja Väikebuss

 Viited 

Sprinter
Kategooria:Tarbesõidukid